Judikatas (teisės teorija)

Judikatas - jurisdikcinis arba teisminės institucijos priimtas teisės taikymo aktas. Teisminiai teisės aktai pagal savo turinį bei formą gali būti įvairūs - nuosprendis, nutartis, teismo nutarimas (pvz., EBTT preliminarusis nutarimas, LR KT nutarimas). Pagal turinį - sprendžiantis ginčą iš esmės; procesiniai (priimti kokiu nors teismo proceso klausimu, pvz., dėl teismo posėdžio dalyvių pašalinimo iš teismo salės), galutiniai ir neskundžiami judikatai.

Priimančios institucijos - valstybiniai teismai, bažnytiniai teismai, trečiųjų teismai, komercinis arbitražas ir kt.
 
Kiekvienas priimtas ir įsiteisėjęs judikatas turi prejudicinę reikšmę - vėlesnės bylos turėtų būti sprendžiamos neignoruojant ankstesniųjų judikatų analogiškose bylose, nagrinėjant analogiškus visuomeninius ginčus teisinėse institucijose.

Teisės teorija
Proceso teisė